ابن عابدین

محمد امين بن عمر بن عبد العزيز عابدين دمشقی المعروف بہ ابن عابدین شامی شام کے فقیہ اور فقہ حنفی کے امام تھے۔

 دوشخصیات کا نام 
ابن عابدین سے دو شخصیات مشہور ہیں۔
 (1)محمد امين بن عمر بن عبد العزيز عابدين دمشقی
 (2)محمد بن محمد بن عمر علاؤ الدین(1244ھ/1828ء۔ 1306ھ/1889ء) اپنے والد کی وجہ سے ابن عابدین کہلائے یہ بھی فقہ حنفی کے بڑے مفتی تھے۔ یہ المجلۃ الشریعۃ کے مرتبین میں شامل رہے،سب سے اہم قرۃ عیون والاخبا رہے جواپنے والد کے حاشیہ (ابن عابدین)کا تکملہ ہے۔تکملہ اردودائرہ معارف اسلامیہ جلد 25صفحہ 201 دانش گاہ پنجاب لاہور

 ولادت 
علامہ ابن عابدین کی پیدائش 1198ھ بمطابق 1783ء میں ہوئی۔

 نام و نسب 
آپ کا نسب نامہ حضرت علی تک جا پہنچتا ہے۔

محمد امين بن عمر بن عبد العزيز بن احمد بن عبد الرحيم بن محمد صلاح الدين بن نجم الدين بن محمد صلاح الدين بن نجم الدين بن كمال بن تقی الدين المدرس بن مصطفى الشہابی بن حسين بن رحمت اللہ بن احمد فانی بن علی بن احمد بن محمود بن احمد بن عبد اللہ بن عز الدين بن عبد اللہ بن قاسم بن حسن بن اسماعيل بن حسين نتيف بن احمد بن اسماعيل بن محمد بن اسماعيل اعرج بن امام جعفر صادق بن امام محمد باقر بن امام زین العابدین بن امام حسین بن علی۔
 فقہ حنفی کی خدمت 
ان کی ولادت شام کے دار الحکومت دمشق میں ہوئی والد بچپن میں انتقال کر گئے شروع میں والد کے کاروبار میں مصروف رہے بعد میں علمی شغف میں مصروف ہو گئے۔ محمد شاکر السالمی العمری العقاد سے علوم عقلیہ حدیث اور تفسیر پڑھی انہی کی ترغیب سے مسلک حنفی اختیار کیا اور اپنے دور کے بہت بڑے عالم و مرجع خلائق بن گئے۔تکملہ اردودائرہ معارف اسلامیہ جلد 25صفحہ 199 دانش گاہ پنجاب لاہور

 تصانیف 
 رد المحتار علی در المختار شرح تنویر الابصارالمعروف حاشیہ ابن عابدین یہ حاشیہ فقہ حنفی کی اہم ترین کتابوں مین شمار ہوتا ہے یہ نامور حنفی فقیہ علاؤ الدین الحصفکی کی الدرالمختار شرح تنویر الابصارکا حاشیہ ہے۔
 الابانہ عن اخذالاجرۃ عن الحصانہ،
 اتحاف الزکی النبیہ بجواب ما یقول الفقیہ،
 اجابۃ الغوث ببیان حال النقیب والنجاء والابدال والاوتاد والغوث،
 اجوبہ محققہ عن اسئلۃ مفرقہ،
 الاقوال الواضحہ الجلیہ فی مسا لۃ نقض القسمۃ بغیۃ الناسک فی ادعیہ المناسک،
 تحبیر التحریر،
 تحریر العبارہ فیمن ھو اولیٰ بالاجارہ،
 تحریرالنقول فی نفقۃ الفرع والاصول،
 تنبیہ الغافل الوسنان علی احکام ہلال رمضان،
 تنبیہ الوقود علی مسائل النقود،
 تنبیہ الولاۃ والحکام علی احکام شاتم خیر الانام او احد اصحابہ الکرام،
 الرحیق المختوم شرح قلائد المنظوم،
 سل الحسام الہندی لنصرۃ مولانا خالد النقشبندی،
 شفاء العلیل وبل الغلیل فی حکم الوصیۃ بالختمات والتہالیل،
 غایۃ المطلب فی اشتراط الواقف عود النصیب ،الفوائد العجیبہ۔تکملہ اردودائرہ معارف اسلامیہ جلد 25صفحہ 200 دانش گاہ پنجاب لاہور

 وفات و تدفین 

21 ربیع الثانی 1252ھ بمطابق 1836ء کو وصال ہوا اور جامع سنان باشا میں مقبرہ باب صغير میں مدفون ہیں۔
 حوالہ جات 

زمرہ:1784ء کی پیدائشیں
زمرہ:1836ء کی وفیات
زمرہ:اشاعرہ
زمرہ:انیسویں صدی کے اسلامی مسلم علما
زمرہ:حنفی فقہا
زمرہ:دمشق کی شخصیات
زمرہ:سنی ائمہ
زمرہ:شامی فقہاء
زمرہ:شامی فقہائے حنفیہ
زمرہ:شیعیت کے نقاد
زمرہ:ماتریدی شخصیات
زمرہ:مفسرین
زمرہ:سنی فقہا
زمرہ:احناف
زمرہ:علمائے اہلسنت
زمرہ:سوری سنی علماء اسلام
زمرہ:سلسلہ نقشبندیہ
زمرہ:سنی صوفیاء
زمرہ:دمشق کے مصنفین
زمرہ:باب حدیث/متعلقہ مضامین
زمرہ:مفتیان